Ministru kabineta noteikumu projekta

„Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un

**Profesiju klasifikatora lietošanas un aktualizēšanas kārtību””**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Profesiju klasifikators ir apstiprināts ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” (turpmāk - MK noteikumi Nr.461).Saskaņā ar MK noteikumu Nr.461 18.punktu Labklājības ministrijai katru gadu ir jāsagatavo grozījumi MK noteikumos, kuros apkopoti priekšlikumi par Profesiju klasifikatora aktualizēšanu, kas iesniegti Labklājības ministrijā līdz 1.oktobrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesiju klasifikators ir valsts vienotās ekonomiskās informācijas klasifikācijas sistēmas sastāvdaļa, un tas veidots, adaptējot Starptautisko standartizēto profesiju klasifikāciju „International Standard Classification of Occupations (ISCO-08)” (turpmāk – ISCO-08).Labklājības ministrija laikā no 2014.gada 1.maija līdz 1.oktobrim ir saņēmusi šādus priekšlikumus Profesiju klasifikatora aktualizācijai:1) no Mašīnbūves un metālapstrādes rūpniecības asociācijas par profesijas „Materiālu ķīmijas tehniķis” iekļaušanu Profesiju klasifikatorā;2) no SIA „Bobsleja un kamaniņu trase „Sigulda”” par profesijas „Ledus meistars”, profesijas „Trases dispečers” un profesijas „Trases strādnieks” iekļaušanu Profesiju klasifikatorā;3) no SIA „Emme Latvia” par profesijas „Cirpšanas mašīnas operators” iekļaušanu Profesiju klasifikatorā;4) no Latvijas Nacionālā arhīva par Profesiju klasifikatora 2111 atsevišķās grupas „Zinātnieki, fiziķi un astronomi”, 2621 atsevišķās grupas „Arhīvisti un muzeju vecākie speciālisti” un 4415 atsevišķās grupas „Arhivēšanas un kopēšanas darbinieki” apraksta aktualizēšanu un profesijas „Jaunākais fondu glabātājs (arhīvos)” un profesijas „Dokumentu digitalizētājs” iekļaušanu profesiju klasifikatorā;5) no VAS „Ceļu satiksmes drošības direkcija” par profesiju „Transportlīdzekļu vadītāju eksaminācijas inspektors”, „Transportlīdzekļu vadītāju kvalifikācijas inspektors”, „Transportlīdzekļu vadītāju kvalifikācijas speciālists” „Transportlīdzekļu reģistrācijas speciālists”, „Transportlīdzekļu reģistrators”, „Transportlīdzekļu reģistratora palīgs” un „Pakalpojumu kasieris” iekļaušanu Profesiju klasifikatorā;6) no Valsts probācijas dienesta par profesijas „Probācijas speciālists” iekļaušanu Profesiju klasifikatorā;7) no SIA „LAUMA FABRICS” par profesijas „Tekstilprodukcijas apstrādes operators” iekļaušanu Profesiju klasifikatorā.Profesiju klasifikatorā tehniskas kļūdas dēļ daži profesiju nosaukumi un apakšnodaļu nosaukumi ir jāprecizē (vārdi, kas uzrakstīti ar latviešu alfabēta lielajiem burtiem ir jāraksta ar mazajiem burtiem un dažu apakšnodaļu virsraksti nav ierakstīti pēdiņās).Lai saskaņotu normatīvos aktus saskaņā ar 2002.gada 1.janvāra likumu „Par zvērinātiem revidentiem” Profesiju klasifikatorā ir nepieciešams iekļaut profesiju „Zvērinātā revidenta palīgs” un saskaņā ar 2013.gada 20.decembra likumu „Grozījumi likumā „Par reglamentētajām profesijām un profesionālās kvalifikācijas atzīšanu” Profesiju klasifikatorā ir nepieciešams iekļaut profesiju „Spridzināšanas darbu vadītājs” un profesiju „Pirotehniķis”. Lai nerastos pārpratumi ar terminu „Augļošana”, kas ir minēta Krimināllikuma 201.pantā, tad Profesiju klasifikatorā profesija „Augļotājs” tiks aizstāta ar profesiju „Naudas aizdevējs”. Papildus Profesiju klasifikatorā ir nepieciešams iekļaut darba tirgū esošās profesijas gaismošanas jomā – „Gaismu režisors”, „Gaismotājs”.Saskaņā ar 2006.gada 21.septembra likuma „Grozījumi Profesionālās izglītības likumā” 24.pantu, sākot ar 2007.gada 1.septembri**,** profesijas standarts ir Profesiju klasifikatora daļa un nosaka profesijai atbilstošos profesionālās darbības pamatuzdevumus un pienākumus, profesionālās kvalifikācijas pamatprasības, to izpildei nepieciešamās vispārējās un profesionālās zināšanas, prasmes, attieksmes un kompetences.Tādējādi sākot ar 2007.gada 1.septembri Ministru kabineta noteikumu atsevišķā pielikumā (2.pielikums) tiek iekļauti profesiju standarti ar noteiktu satura formu.Profesiju standartus izstrādā, saskaņo un apstiprina saskaņā ar Ministru kabineta 2007.gada 27.februāra noteikumiem Nr.149 „Profesiju standartu izstrādes kārtība”, kā arī šajos noteikumos ir noteikta konkrēta profesijas standarta forma. Profesiju standartu izstrādes koordinatori ir Izglītības un zinātnes ministrija attiecībā uz 5. un 4.profesionālās kvalifikācijas līmeņa profesijām un Valsts izglītības satura centrs attiecībā uz 3., 2. un 1.profesionālās kvalifikācijas līmeņa profesijām.Profesijas standarta projekta saturu (nepieciešamajām kompetencēm, prasmēm un zināšanām) saskaņo Profesionālās izglītības un nodarbinātības trīspusējās sadarbības apakšpadome (PINTSA), kuras sastāvā ir arī Labklājības ministrija.Pēc saskaņošanas PINTSA sēdē (darba devēju, darba ņēmēju pārstāvjiem, izglītības iestādēm un ar valsts institūcijām) Izglītības un zinātnes ministrija vai Valsts izglītības satura centrs nosūta Labklājības ministrijai priekšlikumu par Profesiju klasifikatora aktualizēšanu un pievieno PINTSA sēdes protokolu, ekspertu atzinumus un saskaņotā profesijas standarta projektu. Lai profesijas standartam būtu juridisks spēks, Labklājības ministrija izstrādā grozījumus MK noteikumos Nr.461 un iekļauj to 2.pielikumā „Profesiju standarti”.**Izglītības un zinātnes ministrija** iesniedza Labklājības ministrijai priekšlikumu par Profesiju klasifikatora aktualizēšanu, pievienojot 5 profesiju standartu projektus:1) profesijas „**Sabiedrisko attiecību struktūrvienības vadītājs**” standarta projekts (pieteicējs ir Biznesa augstskola Turība), kas saskaņots PINTSA 2014.gada 21.maija sēdē (protokols Nr.3), ņemot vērā pozitīvos ekspertu atzinumus no Kultūras ministrijas, Valsts kancelejas, Latvijas Pašvaldību savienības un Latvijas asociācijas sabiedrisko attiecību profesionāļiem;2) profesijas „**Sabiedrisko attiecību vadītājs**” standarta projekts (pieteicējs ir Biznesa augstskola Turība), kas saskaņots PINTSA 2014.gada 21.maija sēdē (protokols Nr.3), ņemot vērā pozitīvos ekspertu atzinumus no Kultūras ministrijas, Valsts kancelejas, Latvijas Pašvaldību savienības un Latvijas asociācijas sabiedrisko attiecību profesionāļiem;3) profesijas „**Sabiedrisko attiecību speciālists**” standarta projekts (pieteicējs ir Alberta koledža), kas saskaņots PINTSA 2014.gada 21.maija sēdē (protokols Nr.3), ņemot vērā pozitīvos ekspertu atzinumus no Kultūras ministrijas, Valsts kancelejas, Latvijas Pašvaldību savienības un Latvijas asociācijas sabiedrisko attiecību profesionāļiem;4) profesijas „**Inženierkomunikāciju būvdarbu vadītājs**” standarta projekts (pieteicējs ir Rīgas Celtniecības koledža), kas saskaņots PINTSA 2014.gada 25.jūnija sēdē (protokols Nr.4), ņemot vērā pozitīvos ekspertu atzinumus no Ekonomikas ministrijas, Latvijas siltuma, gāzes un ūdens tehnoloģijas inženieru savienības, SIA „Rīgas ūdens”, Latvijas Būvnieku asociācijas un Būvniecības nozares ekspertu padomes;5) profesijas „**Arhīvists**” standarta projekts (pieteicējs ir Rēzeknes Augstskola), kas saskaņots PINTSA 2014.gada 15.oktobra sēdē (protokols Nr.6), ņemot vērā pozitīvos ekspertu atzinumus no Kultūras ministrijas, Valsts kancelejas un Latvijas Zvērinātu revidentu asociācijas.Tā kā profesijas standarts „Izstrādājumu projektētājs” attiecas uz ceturto profesionālās kvalifikācijas līmeni, nevis piekto profesionālās kvalifikācijas līmeni, tad tas ir jāpārceļ no 2.pielikuma „Profesiju standarti” sadaļas „I. Piektā profesionālās kvalifikācijas līmeņa profesiju standarti” 1.56. apakšnodaļas uz sadaļas „II. Ceturtā profesionālās kvalifikācijas līmeņa profesiju standarti” 2.56.apakšnodaļu, jo tehniskas kļūdas dēļ profesijas standarts „Izstrādājumu projektētājs” tika iekļauts nepareizā sadaļā.Tā kā dažos profesiju standartos ir iekļauti attiecināmie amati un specializācijas, tad tas ir jāatspoguļo arī profesiju standartu sadalījumā pa profesionālās kvalifikācijas līmeņiem kopsavilkumā, lai būtu skaidrs, kādas profesijas specializācijas vai amati ir iekļauti profesijas standartā.**Valsts izglītības satura centrs** iesniedza Labklājības ministrijai priekšlikumu par Profesiju klasifikatora aktualizēšanu, pievienojot vienu profesijas „**Elektrotehniķis**” standarta aktualizācijas projektu saistībā ar šīs profesijas specializācijām: „Lauksaimniecības enerģētikas tehniķis”, „Elektrisko tīklu tehniķis”, „Rūpnīcu elektroiekārtu tehniķis” un „Elektromontāžas tehniķis” (izveidotas saskaņā ar Enerģētikas nozares kvalifikāciju struktūru un nozares saistīto profesiju karti, kas ir šīs struktūras daļa), un priekšlikums saskaņots PINTSA 2014.gada 15.oktobra sēdē (protokols Nr.6).Ministru kabineta noteikumu projekta „Grozījumi Ministru kabineta 2010.gada 18.maija noteikumos Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”” (turpmāk – noteikumu projekts) mērķis ir aktualizēt Profesiju klasifikatoru.Saistībā ar iepriekšminēto noteikumu projektā:1) MK noteikumu Nr.461 1.pielikums „Profesiju klasifikators” tiek papildināts ar uzņēmumu (iestāžu) iesniegtajiem priekšlikumiem, papildināts ar profesijām saskaņā ar likumiem (likumu grozījumiem), precizēti daži profesiju nosaukumi, termini un likvidētas tehniskās (gramatiskās) kļūdas;2) MK noteikumu Nr.461 2.pielikums „Profesiju standarti” nodaļa „Profesiju standartu sadalījumā pa profesionālās kvalifikācijas līmeņiem KOPSAVILKUMS” tiek izteikta jaunā redakcijā, kurā tiek iekļauti arī uz profesiju standartiem attiecināmie amati un specializācijas;3) MK noteikumu Nr.461 2.pielikums „Profesiju standarti” tiek papildināts ar iesniegtajiem **5 profesiju standartu projektiem un vienu profesijas standarta aktualizācijas projektu saistībā ar šīs profesijas specializācijām,** un saistībā ar to MK noteikumu 1.pielikumā „Profesiju klasifikators” tiek iekļautas profesijas, kas līdz šim nebija Profesiju klasifikatorā;4) MK noteikumu Nr.461 2.pielikums „Profesiju standarti” profesijas standarts „Izstrādājumu projektētājs” tiek pārcelts no sadaļas „I. Piektā profesionālās kvalifikācijas līmeņa profesiju standarti” 1.56. apakšnodaļas uz sadaļas „II. Ceturtā profesionālās kvalifikācijas līmeņa profesiju standarti” 2.56.apakšnodaļu.Jaunu, esošo profesiju nosaukumu un profesiju kodu izmaiņas sniegtas anotācijas pielikumā tabulas veidā. |
| 3. | Projekta izstrādē iesaistītās institūcijas | Noteikumu projekta izstrādē piedalījās Mašīnbūves un metālapstrādes rūpniecības asociācija, SIA „Bobsleja un kamaniņu trase „Sigulda””, SIA „Emme Latvia”, Latvijas Nacionālais arhīvs, VAS „Ceļu satiksmes drošības direkcija”, SIA „LAUMA FABRICS”, Valsts probācijas dienests, Izglītības un zinātnes ministrija un Valsts izglītības satura centrs, kas sniedza priekšlikumus Profesiju klasifikatora aktualizēšanai. Papildus priekšlikumus par noteikumu projektu sniedza Centrālā statistikas pārvalde attiecībā uz profesiju izkļaušanu no noteikumu projektā noteiktajām Profesiju klasifikatora atsevišķajām grupām un to iekļaušanu citās atbilstošākās (pēc profesionālās darbības pamatuzdevumiem) Profesiju klasifikatora atsevišķajās grupās.Labklājības ministrijā iesniegtie profesiju standartu projekti ir saskaņoti PINTSA, kuras sastāvā ir Latvijas Darba devēju konfederācijas, Latvijas Brīvo arodbiedrību savienības, Izglītības un zinātnes ministrijas, Labklājības ministrijas, Nodarbinātības valsts aģentūras, Ekonomikas ministrijas, Vides aizsardzības un reģionālās attīstības ministrijas pārstāvji. Profesiju standartus izstrādā izglītības iestādes, valsts iestādes vai darba devēji, organizējot darba grupas un pieaicinot ekspertus.Tātad profesiju standartu projektu saturs ir saskaņots ar darba devējiem, darba ņēmēju pārstāvjiem, izglītības iestādēm un ar valsts institūcijām, kuras ir atbildīgas par jomu, uz kuru attiecas profesijas standarts. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz darba devējiem un darba ņēmējiem. Saskaņā ar Centrālās statistikas pārvaldes veiktā Darbaspēka apsekojuma datiem, 2014.gada 2.ceturksnī darba ņēmēju skaits bija 783,6 tūkst. un darba devēju skaits – 40,1 tūkst.Noteikumu projekts attiecas uz izglītības iestādēm, kas veic profesionālās izglītības programmu izstrādi, aktualizēšanu un īstenošanu. Apmēram 10 izglītības iestādes izstrādās vai aktualizēs profesionālās izglītības programmas, ņemot vērā aktualizētos profesiju standartus. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neradīs finansiālas izmaksas un administratīvo slogu darbiniekiem un darba devējiem, jo komersanti sniedza priekšlikumus par jaunu profesiju iekļaušanu Profesiju klasifikatorā vai citām nepieciešamajām izmaiņām sakarā ar optimizācijas pasākumiem. Tātad darba devējiem ir nepieciešamas tādas profesijas, lai veiktu savu profesionālo darbību.Noteikumu īstenošana valsts budžeta iestādēm neradīs papildu izmaksas un tiks nodrošināta piešķirto valsts budžeta līdzekļu ietvaros.Tiesiskais regulējums neradīs finansiālas izmaksas un administratīvo slogu arī izglītības iestādēm, jo profesionālo izglītības programmu aktualizācija un izstrāde attiecas uz to profesionālo darbību. Tātad izglītības iestādēm ir nepieciešams, lai profesiju standartiem būtu juridisks spēks, lai turpmāk tās sagatavotu kvalificētus speciālistus atbilstoši darba tirgus prasībām.Darba likuma 40.panta otrās daļas 5.punkts nosaka, ka darba līgumā norāda darbinieka arodu, amatu, specialitāti atbilstoši Profesiju klasifikatoram un vispārīgu nolīgtā darba raksturojumu.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā, sniedzot ziņas par darba ņēmējiem vienlaikus norāda arī darba ņēmēja profesijas (aroda, amata, specialitātes) kodu atbilstoši Profesiju klasifikatoram. Ja mainās darba ņēmēja profesijas (aroda, amata, specialitātes) kods, darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā informāciju par jauno darbinieka profesijas (aroda, amata, specialitātes) kodu.Tātad jau tagad darba devējiem ir jāsniedz informācija par darba ņēmēja profesijas kodu, kas atbilst darba līgumā noteiktajai specialitātei atbilstoši Profesiju klasifikatoram. To, ka, Profesiju klasifikators tiek papildināts ar jaunām profesijām (līdz ar to ar jauniem kodiem), nevar uzskatīt par darba devēja administratīvā sloga palielinājumu, jo, ja pašlaik šādas profesijas nav, tad par tādu nav slēgts arī darba līgums. Savukārt pēc jauno profesiju spēkā stāšanās, slēdzot darba līgumu par jauno specialitāti, darba devējam, kā par jebkuru citu darba ņēmēja specialitāti būs jāpaziņo Valsts ieņēmumu dienestam. Līdz ar to izmaiņas neattieksies uz tiem darba devējiem, kuri jau ir iesnieguši informāciju Valsts ieņēmumu dienestā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā trīs mēnešu laikā nepieciešams izstrādāt grozījumus Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”, paredzot tajos noteikt valsts valodas prasmes līmeni un pakāpi tām jaunajām profesijām, ar kurām Profesiju klasifikators tiek papildināts ar šiem grozījumiem MK noteikumos Nr.461 („Inzenierkomunikāciju būvdarbu vadītājs”, „Transportlīdzekļu vadītāju eksaminācijas inspektors”, „Transportlīdzekļu vadītāju kvalifikācijas inspektors”, „Zvērinātā revidenta palīgs” „Transportlīdzekļu vadītāju kvalifikācijas speciālists” „Transportlīdzekļu reģistrācijas speciālists”, „Transportlīdzekļu reģistrators”, „Transportlīdzekļu reģistratora palīgs”, „Probācijas speciālists”, „Gaismu režisors”, „Lauksaimniecības enerģētikas tehniķis”, „Elektrisko tīklu tehniķis”, „Rūpnīcu elektroiekārtu tehniķis”, „Elektromontāžas tehniķis”, „Materiālu ķīmijas tehniķis”, „Ledus meistars”, „Trases dispečers”, „Trases strādnieks”, „Pakalpojumu kasieris”, „Jaunākais fondu glabātājs (arhīvos)”, „Dokumentu digitalizētājs”, „Naudas aizdevējs”, „Spridzināšanas darbu vadītājs”, „Pirotehniķis”, „Gaismotājs”, „Tekstilprodukcijas apstrādes operators” un „Cirpšanas mašīnas operators”). |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2010.gada 18.maija noteikumiem Nr.461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” biedrības un nodibinājumi (nevalstiskās organizācijas), valsts un pašvaldību iestādes, kā arī komersanti var sniegt priekšlikumus Profesiju klasifikatora aktualizēšanai. Saņemtie priekšlikumi aprakstīti anotācijas I sadaļas 2.punktā.Noteikumu projekts 2014.gada 1.oktobrī tika publicēts Labklājības ministrijas mājas lapā, adrese:<http://www.lm.gov.lv/text/1789>.Noteikumu projekts pēc tā pieņemšanas tiks publicēts oficiālajā izdevumā „Latvijas Vēstnesis”, kā arī portālā [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Individuālie sabiedrībaslocekļu vērtējumi par noteikumu projektu nav saņemti. |
| 3. | Sabiedrības līdzdalības rezultāti |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju profesiju nosaukumu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav. |

*Anotācijas III un V sadaļa – projekts šīs jomas neskar.*

Labklājības ministrs U.Augulis

03.12.2014. 13:53

2191

A.Liepiņa,

67021519, Aina.Liepina@lm.gov.lv